CELEX: 32011D0638
Language: el
Date: 2011-09-26 00:00:00
Title: 2011/638/ΕΕ: Απόφαση της Επιτροπής, της 26ης Σεπτεμβρίου 2011 , σχετικά με τους συντελεστές σύγκρισης για τη δωρεάν κατανομή δικαιωμάτων εκπομπών αερίων θερμοκηπίου σε φορείς εκμετάλλευσης αεροσκαφών βάσει του άρθρου 3ε της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

28.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 252/20
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Σεπτεμβρίου 2011
   σχετικά με τους συντελεστές σύγκρισης για τη δωρεάν κατανομή δικαιωμάτων εκπομπών αερίων θερμοκηπίου σε φορείς εκμετάλλευσης αεροσκαφών βάσει του άρθρου 3ε της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2011/638/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 3ε παράγραφος 3 στοιχείο ε),
   Εκτιμώντας τα ακόλουθα:
   
               (1)
            
            
               Είναι αναγκαία η θέσπιση συντελεστών σύγκρισης προς χρήση στη δωρεάν κατανομή δικαιωμάτων σε φορείς εκμετάλλευσης αεροσκαφών κατά την περίοδο εμπορίας από την 1η Ιανουαρίου έως τις 31 Δεκεμβρίου 2012, σύμφωνα με το άρθρο 3γ παράγραφος 1 της οδηγίας 2003/87/ΕΚ, και κατά την περίοδο εμπορίας από την 1η Ιανουαρίου 2013 έως τις 31 Δεκεμβρίου 2020, σύμφωνα με το άρθρο 13 παράγραφος 1, σε συνδυασμό με το άρθρο 3γ παράγραφος 2 της ενλόγω οδηγίας.
            
         
               (2)
            
            
               Οι κατανομές με βάση τους εν λόγω συντελεστές σύγκρισης πρέπει να καθοριστούν μέχρι το έτος 2020, εκτός από τις περιπτώσεις στις οποίες πράξεις εμπίπτουσες στο άρθρο 25α της οδηγίας 2003/87/ΕΚ απαιτούν παρεπόμενες τροποποιήσεις.
            
         
               (3)
            
            
               Σε συνέχεια της ενσωμάτωσης, στη συμφωνία για τον Ευρωπαϊκό Οικονομικό Χώρο (ΕΟΧ), της οδηγίας 2008/101/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για την τροποποίηση της οδηγίας 2003/87/ΕΚ ώστε να ενταχθούν οι αεροπορικές δραστηριότητες στο σύστημα εμπορίας δικαιωμάτων εκπομπής αερίων θερμοκηπίου εντός της Κοινότητας (2) με την απόφαση αριθ. 6/2011 της Μεικτής Επιτροπής του ΕΟΧ, της 1ης Απριλίου 2011, για την τροποποίηση του παραρτήματος XX (Περιβάλλον) της συμφωνίας για τον ΕΟΧ (3), οι συντελεστές σύγκρισης πρέπει να εφαρμόζονται εντός του ΕΟΧ.
            
         
               (4)
            
            
               Είναι συνεπώς αναγκαίο να βασίζονται οι συντελεστές σύγκρισης στο πλήθος δωρεάν δικαιωμάτων σε επίπεδο ΕΟΧ που ορίζει η απόφαση αριθ. 93/2011 της Μεικτής Επιτροπής του ΕΟΧ, της 20ής Ιουλίου 2011, για την τροποποίηση του παραρτήματος XX (Περιβάλλον) της συμφωνίας για τον ΕΟΧ (4).
            
         
               (5)
            
            
               Οι συντελεστές σύγκρισης θα πρέπει να υπολογισθούν διαιρώντας τον αριθμό δικαιωμάτων σε επίπεδο ΕΟΧ που ισχύει για την περίοδο εμπορίας από την 1η Ιανουαρίου έως τις 31 Δεκεμβρίου 2012, και εκείνου που ισχύει για την περίοδο εμπορίας από την 1η Ιανουαρίου 2013 έως τις 31 Δεκεμβρίου 2020, διά του αθροίσματος των αναφερόμενων στα τονοχιλιομετρικά δεδομένα αριθμητικών τιμών που περιέχονται στις αιτήσεις οι οποίες υποβλήθηκαν στην Επιτροπή δυνάμει του άρθρου 3ε παράγραφος 2 της οδηγίας 2003/87/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Με την επιφύλαξη των διατάξεων του άρθρου 25α της οδηγίας 2003/87/ΕΚ, ο συντελεστής σύγκρισης προς χρήση στη δωρεάν κατανομή δικαιωμάτων σε φορείς εκμετάλλευσης αεροσκαφών βάσει του άρθρου 3ε παράγραφος 1 της ιδίας οδηγίας για το χρονικό διάστημα από την 1η Ιανουαρίου έως τις 31 Δεκεμβρίου 2012 είναι 0,000679695907431681 δικαιώματα ανά τονοχιλιόμετρο.
   2.   Με την επιφύλαξη των διατάξεων του άρθρου 25α της οδηγίας 2003/87/ΕΚ, ο συντελεστής σύγκρισης προς χρήση στην κατανομή δωρεάν δικαιωμάτων σε φορείς εκμετάλλευσης αεροσκαφών βάσει του άρθρου 3ε παράγραφος 1 της ιδίας οδηγίας για το χρονικό διάστημα από την 1η Ιανουαρίου 2013 έως τις 31 Δεκεμβρίου 2020 είναι 0,000642186914222035 δικαιώματα ανά τονοχιλιόμετρο.
   Άρθρο 2
   Οι υπολογισμοί σχετικά με αριθμό δικαιωμάτων προς κατανομή με βάση τους συντελεστές σύγκρισης του άρθρου 1 στρογγυλεύεται προς τα κάτω στο πλησιέστερο δικαίωμα.
   Άρθρο 3
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 26 Σεπτεμβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 275 της 25.10.2003, σ. 32.
   
      (2)  ΕΕ L 8 της 13.1.2009, σ. 3.
   
      (3)  ΕΕ L 93 της 7.4.2011, σ. 35.
   
      (4)  Δεν έχει ακόμη δημοσιευθεί στην Επίσημη Εφημερίδα.